Document ID: 32008R0417

KOMISJONI MÄÄRUS (EÜ) nr 417/2008,
8. mai 2008,
millega muudetakse nõukogu määruse (EÜ) nr 510/2006 (põllumajandustoodete ja toidu geograafiliste tähiste ja päritolunimetuste kaitse kohta) I ja II lisa
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 20. märtsi 2006. aasta määrust (EÜ) nr 510/2006 põllumajandustoodete ja toidu geograafiliste tähiste ja päritolunimetuste kaitse kohta, (1) eriti selle artikli 1 lõike 1 kolmandat lõiku,
ning arvestades järgmist:
(1)
Sool on toiduaine, mille kvaliteet oleneb tootmiskoha geograafilise piirkonna iseloomust ning kohalikest soola tootmise meetoditest. Soola tootmine aitab kaasa mitme piirkonna majanduslikule ja sotsiaalsele arengule.
(2)
Puuvill on põllumajandustoode, millel on teatavate piirkondade jaoks oluline tähtsus. Puuvilla lisamisega määruse (EÜ) nr 510/2006 kohaldamisalasse oleks võimalik luua uued võimalused puuvilla kuvandi ja puuvilla kasutamise edendamiseks.
(3)
Selleks et vastata nende tootjate ja ettevõtjate ootustele, kelle jaoks kõnealused tooted on üheks peamiseks tuluallikaks, tuleks lisada sool ja puuvill määruse (EÜ) nr 510/2006 I ja II lisasse. Kõnealuse lisamisega ei muudeta määrusega (EÜ) nr 510/2006 hõlmatud toodete peamiselt põllumajanduslikku iseloomu.
(4)
Käesoleva määrusega ettenähtud meetmed on kooskõlas kaitstud geograafiliste tähiste ja päritolunimetuste alalise komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määrust (EÜ) nr 510/2006 muudetakse järgmiselt.
1)
I lisasse lisatakse järgmine taane:
„-
sool”;
2)
II lisasse lisatakse järgmine taane:
„-
puuvill”.
Artikkel 2
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 8. mai 2008

Labels: 3
17
14
6